CELEX: 62005TJ0138
Language: da
Date: 2007-10-23
Title: Dom afsagt af Retten i Første Instans (en enkelt dommer) den 23. oktober 2007.#Kommissionen for De Europæiske Fællesskaber mod Impetus Symvouloi Michanikoi - Kainotomia kai Technologia EPE.#Voldgiftsklausul - rammeprogrammer for forskning og teknologisk udvikling - kontrakter vedrørende projekter inden for telematiksystemer af almen interesse - manglende bilag og manglende overholdelse af kontraktvilkår for en del af de anmeldte udgifter - tilbagebetaling af udbetalte beløb.#Sag T-138/05.

Rettens dom (enedommer) af 23. oktober 2007 – Kommissionen mod Impetus
      (sag T-138/05)
      »Voldgiftsklausul – rammeprogrammer for forskning og teknologisk udvikling – kontrakter vedrørende projekter inden for telematiksystemer af almen interesse – manglende bilag og manglende overholdelse af kontraktvilkår for en del af de anmeldte udgifter – tilbagebetaling af udbetalte beløb«
      Retspleje – forelæggelse for Retten på grundlag af en voldgiftsbestemmelse (art. 238 EF; Europa-Parlamentets og Rådets afgørelse 1110/94;
         Rådets afgørelse 90/221) (jf. præmis 69-78, 94-104 og 125-133)
      
      Angående
      
         Sag anlagt af Kommissionen med påstand om, at Impetus Symvouloi Michanikoi – Kainotomia kai Technologia EPE i henhold til
                  en voldgiftsbestemmelse som omhandlet i artikel 238 EF tilpligtes at tilbagebetale en del af de beløb, som er udbetalt af
                  Det Europæiske Fællesskab i henhold til Invite-kontrakten (Inland Navigation Telematics), med kontraktnummer COP 493, og Ausias-kontrakten
                  (Att in Urban Sites with Integration and Standardisation), med kontraktnummer TR 1006, indgået inden for rammerne af Europa-Parlamentets
                  og Rådets afgørelse nr. 1110/94/EF af 26. april 1994 om fjerde rammeprogram for Det Europæiske Fællesskabs indsats inden for
                  forskning, teknologisk udvikling og demonstrationsaktioner (1994-1998) (EFT L 126, s. 1), og en del af de beløb, som er udbetalt
                  i henhold til Artis-kontrakten (Advanced Road Transport Informatics in Spain), med kontraktnummer V 2043, indgået inden for
                  rammerne af Rådets afgørelse 90/221/Euratom, EØF af 23. april 1990 om et rammeprogram for Fællesskabets indsats inden for
                  forskning og teknologisk udvikling (1990-1994) (EFT L 117, s. 28).
               
            Konklusion
      
         
                   
               
               
                  
               
               
                  Impetus Symvouloi Michanikoi – Kainotomia kai Technologia EPE frifindes for Kommissionens påstand om tilbagebetaling af 136 037,30
                     EUR i henhold til Invite-kontrakten (Inland Navigation Telematics), med kontraktnummer COP 493.
                  
               
            
         
                   
               
               
                  
               
               
                  Impetus Symvouloi Michanikoi – Kainotomia kai Technologia EPE betaler i henhold til Ausias-kontrakten (Att in Urban Sites
                     with Integration and Standardisation), med kontraktnummer TR 1006, Kommissionen for De Europæiske Fællesskaber det som hovedstol
                     skyldige beløb på 14 678,41 EUR, forhøjet med morarenter til den lovbestemte årlige rentesats, der finder anvendelse i Spanien,
                     fra den 15. november 2002, og indtil hele gælden er tilbagebetalt.
                  
               
            
         
                   
               
               
                  
               
               
                  Impetus Symvouloi Michanikoi – Kainotomia kai Technologia betaler i henhold til Artis-kontrakten (Road Transport Informatics
                     in Spain), med kontraktnummer V 2043, Kommissionen for De Europæiske Fællesskaber det som hovedstol skyldige beløb på 9 230,77
                     EUR, forhøjet med morarenter til den lovbestemte årlige rentesats, der finder anvendelse i Spanien, fra den 29. januar 2003,
                     og indtil hele gælden er tilbagebetalt.
                  
               
            
         
                   
               
               
                  
               
               
                  Hver part bærer sine egne omkostninger.